64. ΝΟΜΟΣ υπ' αριθ. 1233 της 25/26 Φεβρ. 1982 (ΦΕΚ Α' 23) Προσωρινή αναστολή της ισχύος ορισμένων διατάξεων του Ν.Δ. 178/1969 "περί ιεραρχίας, προαγωγών και τοποθετήσεων των Αξιωματικών των Ενόπλων Δυνάμεων". Άρθρ.1.-Κατά τις τακτικές και έκτακτες κρίσεις, από 1ης Μαρτ. 1982 έως 28ης Φεβρ. 1983 Υποναύαρχοι και Αρχιπλοίαρχοι του Π.Ν. κρίνονται και προάγονται, αν έχουν συμπληρώσει είκοσι έξη ή είκοσι τέσσερα χρόνια αντίστοιχα συνολικής υπηρεσίας σαν Αξιωματικοί, κατά παρέκκλιση των διατάξεων των παρ. Ιη, θ του άρθρ. 9 και 30, 31 του Ν.Δ. 178/69, όπως τροποποιήθηκε και ισχύει σήμερα. Άρθρ.2.-Η διάταξη της παρ. 2 του άρθρ. 7 του Ν.Δ. 178/1969 δεν έχει εφαρμογή για τις έκτακτες κρίσεις 1982-1983 που θα γίνουν μετά την 1η Μαρτ. 1982 των Αξιωματικών του Π.Ν. οι οποίοι μπορούν να κρίνονται και να προάγονται ανεξάρτητα συμπλήρωσης ή όχι του χρόνου διοίκησης ή ειδικής υπηρεσίας που προβλέπεται από το άρθρ. 13 του παραπάνω νομοθετικού διατάγματος. 